Lav et referat af nedenstående tekst:

Tekst:
Statsadvokaten i Viborg har valgt at anke dommen mod Thomas Thomsen, der blev idømt forvaring for drabet på Mia Skadhauge Stevn. Det oplyser statsadvokatens pressetjeneste. Thomas Thomsen blev i juni idømt forvaring for usømmelig omgang med lig, forsøg på voldtægt og drab på den 22-årige sygeplejerskestuderende. Thomas Thomsen valgte selv at anke dommen med påstand om frifindelse og eventuelt med påstand om nedsat straf. Ifølge statsadvokatens pressetjeneste kontraanker statsadvokaten til domfældelse i overensstemmelse med anklageskriftet og til skærpelse. Det betyder, at stasadvokaten blandt andet vil have den 38-årige Thomas Thomsen dømt for voldtægt. Han var nemlig anklaget for at voldtage den 22-årige sygeplejerskestuderende, men blev i byretten kun dømt for forsøg på voldtægt. - Vi vil gerne give landsretten mulighed for at dømme for fuldbyrdet voldtægt, siger statsadvokat Jakob Berger. Derudover vil statsadvokaten forsøge at få Thomas Thomsen idømt fængsel på livstid i stedet for den forvaringsdom, han har fået. - Den allerstrengestes dom, vi har i Danmark, er livstid. Så hvis landsretten ser mulighed for det, er det fint, lyder det fra statsadvokaten. Der kan gå op mod 6-8 måneder, inden sagen kommer for landsretten.

Referat:
Statsadvokaten har kontraanket dommen mod Thomas Thomsen for drabet på Mia Skadhauge Stevn.